**Түркістан облысының Адами әлеуетті дамыту басқармасының**

**«Оқушылар сарайы» ШЖҚ МКК**

 «БЕКІТЕМІН»

 Директор \_\_\_\_\_\_\_\_\_\_\_\_\_  И.С.Икапова

 «\_\_\_»\_\_\_\_\_\_ 2022 ж.

**АШЫҚ ТӘРБИЕ САҒАТЫ**

**ТАҚЫРЫБЫ:** «ЕҢСЕСІ БИІК - ЕЛОРДА»

 **БАСТАУЫШ СЫНЫП МҰҒАЛІМІ**: ҚҰРМАНТАЕВА Н.Ә

**Түркістан - 2022**

**Ашық тәрбие сағаттың тақырыбы**: «Еңсесі биік - Елорда»

**Ашық тәрбие сағаттың мақсаты:**

1. Оқушыларды Қазақстан Республикасының Елордасымен таныстыру, Елорданың көрікті жерлері туралы білімдерін кеңейту.
2. Елорда мемлекетіміздің биік мәртебесі, жоғары дәрежесі, елдік пен тұтастықтың, бірліктің тұтқасы екендігін таныту;
3. Оқушылардың Отанды қорғап, Елорданы құрметтеуге тәрбиелеу.

**Ашық тәрбие сағаттың көрнекілігі:** слайд, плакаттар, сөзжұмбақ, суреттер, видеожазба және т.б

**Ашық тәрбие сағаттың әдіс-тәсілдері:** әңгімелеу, түсіндіру, ойын, сұрақ-жауап, сипаттау

1. **Кіріспе**

Сәлеметсіздер ме, құрметті ұстаздар және оқушылар! Оқушылар бүгін бізде ерекше сабақ, өйткені бүгін сыныпқа қонақтар келіп отыр. Ең алдымен қонақтарымызбен амандасып алайық:

Үлкенге де сіз,

Кішіге де сіз,

Сәлем бердік сіздерге

Құрметпенен біз!

Біздің «Бастауыш сынып» үйірмесінің «Еңсесі биік - Елорда» атты ашық тәрбие сағатына қош келдіңіздер! Бүгін біз Қазақстан Республикасының Елордасының күнін тойлағалы отырмыз. Бәрімізге мейрам құтты болсын!!!

* Оқушылар, бүгін аптаның қай күні?
* Бір аптада неше күн бар ? Апта күндерін атау (дүйсенбі, сейсенбі, сәрсенбі, бейсенбі, жұма, сенбі, жексенбі)
* Неше жыл мезгілі бар? Қазір қай мезгіл? (жаз). Жаз айларын атау (маусым, шілде, тамыз)
* Балалар біз қай мемлекетте тұрамыз (Қазақстан)
* Қазақстан қандай мемлекет? (Тәуелсіз мемлекет). Әрбір тәуелсіз

мемлекеттің өз халқы, территориясы, президенті, валютасы, астанасы және рәміздері болады.

* Қазақстанның рәміздері калай аталады? (ту,елтаңба,әнұран).

Рәміздердің авторларын атау: Тудың авторы – белгілі суретші Шәкен Ниязбеков. Елтаңбаның авторлары – белгілі сәулетшілер Жандарбек Мәлібеков және Шот-Аман Уәлиханов. Әнұран авторлары - Жұмекен Нәжімеденов, Нұрсұлтан Назарбаев, Шәмші Қалдаяқов.

* Қазақстан Республикасының валютасы қалай аталады? (Теңге)
* Қазақстан Республикасының астанасы қай қала? (Нұр-Сұлтан Қаласы).
1. **Негізгі бөлім**

**Елорда туралы мағлұмат беру.**

 Елорданың бұрынғы атауы Целиноград және Ақмола. 1998 жылы 6 мамыр жаңа елорданың атауы Астана болып өзгертілді. 2019 жылы 20 наурызда Қазақстанның жаңа президенті Қасымжомарт Тоқаев қаланың атын экс-президент Н. Назарбаевтың құрметіне Нұр-Сұлтан деп өзгертуге бұйрық берді. Елорда Есіл өзенінің бойында орналасқан. Елорданың көрнекі орындары: «Бәйтерек», «Ақорда», «Тәуелсіздік Сарайы», «Бейбітшілік және Келісім Сарайы», «Хан Шатыр», «Маңгiлiк ел» қақпасы, «Нұр Әлем» болашақ энергия мұражайы ЭКСПО 2017 – сфералық ғимарат.

 Бүгін барлығымыз Нұр-сұлтан қаласына саяхатқа шығамыз. Елордада қандай керемет жерлер бар екенін көріп, біліп қайтамыз. Елордаға жылдам бару үшін бізге қандай транспортпен бару ыңғайлы, автобус, поезд немесе ұшақ?

Ұшақпен 2 сағатта жылдам жетуге болады. Олай болса ұшаққа билет алайық. Билет алу үшін әуежай кассасына барамыз. Кассир бізге елорда туралы тақпақтар айтып берсін дейді.

**Көркем:**

Ел ордам менің – **Астана**,
Осында жаңа бастама
Сәулетті зәулім үйлер көп,
Көрікті сондай жас қала.

**Орынбасар:**

Астанама қарашы,
Елімнің жас қаласы.
Неткен ұлы, неткен кең,
Қазағымның даласы!

**Бектөре:**

Ардақталды **Астана**м,
Мәртебелі бас қалам.
Көркейе бер күн сайын,
Алға қарай, бас қадам.

**Асылайым:**

Астана қандай тамаша,
Көз тоймайды қараса.
Қандай керемет тамаша,
Менде бар ғой бас қала.
**Санжар:**

Наш Байтерек во мне как вдохновенье

Ему пророчу я стоять в веках

И сменят пусть друг друга поколенья

Сей образ будет глубоко в сердцах.

**Нұрайым:**

Ел ордам менің – Астанам,
Астанам менің бас қалам.
Зәулім-зәулім үйлер көп
Өркендеген – Астанам.

**Айша:**

Арайлы таң астанам,
Бір өзіңмен мақтанам
Есіл өзен бойымен,
Көркейген менің жас қалам.

**Ұлдана:**

Астана-арман қала
Бағы бір жанған қала
Тұрады жап-жас болып
Мен үлкен болғанда да.

**Жангелді:**

Астанам-менің мақтаным
Сенен мұнда бақ қалың
Куәгері болармыз
Ең тамаша шақтардың

**Мейіржан:**

Армандаймын мен бала кезден,
Астананы білсем екен, көрсем екен!
Орындалатынын арманымның, сенемін мен –
Тәңірім ұзақ ғұмыр берсе екен !

**Аружан:**

Ару қалам, Астанам!
Бой көтерген жас қалам.
Бәйтеректің биік шыңы,
Ерекше қой басқадан.

**Бекдәулет:**

Астана, арман қала, жас қала!
Кең аланың ортасында орналасқан.
Астана – Отанымның бас қаласы,
Астанада Бәйтерек бар даңқы асқан.

**Нұржан:**

Бәйтерек – сәулет өнерінің бірегей туындысы. Елорданың көрнекті ғимараттарының бірі. Металлдан, әйнек пен бетоннан жасалған. Оның биіктігі 97 метр. «Бәйтерек» нысаны үш бөліктен тұрады: жер асты бөлігі ұлттың тамыр жаюы, ал одан кейінгілері өркендеу кезеңдерінің нышандарын білдіреді. Ең жоғарғы жағында «Аялы алақан» композициясы орын тепкен.

**Еркеназ:**

«Думан» ойын-сауық орталығы - бұл әлемдегі көк мұхиттан 3 000 шақырымнан астам қашықтыққа алыстаған жалғыз Мұхитарал. Мұхитаралдың су қоры - 3 миллион литрді құрайды. Оны әзірлеу үшін 120 тонна теңіз тұзы қажет болды. Мұнда жұмыр Жердің әр түкпіріндегі теңіз жәндіктерінің 100-ден астам түрінен тұратын 2 000-нан артық теңіз тұрғындары тіршілік құруда.

**Айсұлтан:**

«Ханшатыр» ойын-сауық орталығы. Оның биіктігі 150 метрді құрайды, аумағы - 127 мың шаршы метр. Шатырдың ерекше қабаты оны Астана халқына үйреншікті болып кеткен боран мен аяздан қорғап, іште қысы-жазы қолайлы климат ұстап тұруға мүмкіндік береді. Аумағы дәмхана, мейрамхана, кинотеатр мен дүкендерге берілген.

**Кәусар:**

Бейбітшілік пен келісім сарайы - [Пирамида](http://kk.wikipedia.org/wiki/%D0%9F%D0%B8%D1%80%D0%B0%D0%BC%D0%B8%D0%B4%D0%B0) іспетті етіп тұрғызылған сарай 2006 жылы 2 қыркүйекте салтанатты түрде ашылды. Оның табан қабырғасының ұзындығы 62 м; [Ғимарат](http://kk.wikipedia.org/wiki/%D2%92%D0%B8%D0%BC%D0%B0%D1%80%D0%B0%D1%82) ағылшын архитекторы Н.Фостердің жобасымен салынған. Болат пен тастан тұрғызылған [сарай](http://kk.wikipedia.org/wiki/%D0%A1%D0%B0%D1%80%D0%B0%D0%B9) өзара рухани түсінушіліктің жаһандық орталығына айналды. Бейбітшілік пен келісім сарайы сарайында [Қазақстан](http://kk.wikipedia.org/wiki/%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD) халықтары ассамблеясы, ұлтаралық және дінаралық келісім орталығы, [мұражай](http://kk.wikipedia.org/wiki/%D0%9C%D2%B1%D1%80%D0%B0%D0%B6%D0%B0%D0%B9), [университет](http://kk.wikipedia.org/wiki/%D0%A3%D0%BD%D0%B8%D0%B2%D0%B5%D1%80%D1%81%D0%B8%D1%82%D0%B5%D1%82), мың орынды опера залы, қысқы бақ орналасқан.

**«Байтерек» тапсырмасы**

**Топтық жұмыс. «Кім көп біледі?»**

Оқушылар топқа бөлініп, тапсырмаларды топ мүшелерімен бірігіп орындайды.

1-топ. Елорданың көрнекі жерлерінің атауларын құрастырады.

2-топ. Мақал-мәтелдерді ретімен орналастырады.

**«Ханшатыр**» **тапсырмасы**

**Венн диаграммасы**

Түркістан қаласы мен Нұр-сұлтан қаласының айырмашылықтары мен ұқсастықтарын жазу.

**«Бейбітшілік пен келісім сарайы» тапсырмасы**

 **Бұл қай ғимарат?**

1. Хан шатыры –

Сұрақ: Бұл қандай ғимарат, қай қалада?

2. Бейбітшілік пен келісім сарайы

Сұрақ: Бұл қандай ғимарат, қай қалада?

**«Думан» ойын-сауық кешені тапсырмасы**

«Сиқырлы сандық». Берілген сандарды таңдап, жасырынған сұрақтарға жауап беру.

1. Есіл өзенінің жағалауында орналасқан әсем қала?

2. Астанадағы ойын - сауық орталықтарын ата.

3. Бәйтеректің ұзындығы қанша?

4. Қ. Р тұңғыш президенті кім?

5. Биыл Қазақстанның Тәуелсіздігіне неше жыл?

6. Бір сөзбен ата. Әнұран, елтаңба, ту.

7. Әнұранның авторларын ата.

8. Астанаға қандай тілек айтасың?

9. Адасқан сөздерді орнына қой. Нұр-сұлтан, орналасқан, қаласы, Солтүстік, аймақта.

10. Астананың болашағын қалай елестетесің?

1. **Қорытынды**

Шеңберге тұру. Нұр-Сұлтан қаласына әр оқушы өз тілегін білдірсін:

 • Зәулім, биік үйлер, ғимараттар көбейсін!

• Ғажайып бағы болсын!

• Көркейе бер Астана!

• Қонақтар қалаға көп келсін.

• Бүкіл әлем Елорданың сұлулығына таң қалсын!

• Есіл өзенінің суы ортаймасын!

• Өсіп өркендей берсің!

• Жайнай бер, жас қала!

• Астана көңілімізге шаттық сезім ұялатсын!

• Тәуелсіздігіміз нығайсың!

• Қазақстан жасасын!

• Қазақ елі гүлденсін!

• Еліміз тыныш болсын